**Weboldal szerkesztés - Naptár**

Készítsen egy HTML fájlt, amely a mellékelt „naptár minta.png” és alábbi leírás alapján jelenik meg!

Hozzon létre egy „naptár.css” fájlt! A css-formázásokat osztályok(class) és azonosítók(id) létrehozásával valósítsa meg ebben a fájlban!

Az oldalt blokkok (div) alkalmazásával valósítsa meg! A blokkok sarkainak lekerekítéséhez használja a ***border-radius*** css-jellemzőt tetszőleges értékkel (hasonlítson a mintára)!

A betűtípust tetszőlegesen meg lehet választani, de ha a mintához szeretne igazodni, akkor betűtípusnak az „Alegreya Sans”-ot használja, és a html fej részébe illessze be az alábbi hivatkozást:

*<link href='https://fonts.googleapis.com/css?family=Alegreya+Sans:400,900&subset=latin,latin-ext' rel='stylesheet' type='text/css'>*

1. A weboldal nyelvét állítsa magyarra!
2. Az oldalnak állítson be UTF-8-as karakterkódolást!
3. Állítson be hivatkozást a „naptár.css” stíluslapra!
4. A befoglaló külső blokk(div) háttérszíne „ffa500”, mérete 300x450 pixel legyen. A sarkai legyenek lekerekítve!
5. Az külső blokk legyen az oldalon belül vízszintesen középre igazított!
6. Az évszám 48 pt magas, középre igazított, fehér színű legyen!
7. A hónap neve 18 pt magas, az évszám alatt jobb oldalra igazított, fehér színű legyen!
8. A napokat tartalmazó blokkok „ffd27f” háttérszínűek, lekerekített szélűek legyenek! A méretet és margókat úgy állítsa be, hogy (a mintához hasonlóan) egy sorban egy hét számai férjenek ki!
9. A napokat tartalmazó rész és a hónap neve között legyen 30px távolság!
10. A napok számai a blokkjukon belül legyenek közepre igazítva!
11. A napok számai hétfőtől szombatig fekete színűek legyenek!
12. A vasárnapok számai piros színűek legyenek!